**R O M Â N I A (nu produce efecte juridice)\***

**JUDEŢUL MUREŞ PRIMAR,**

**DIRECŢIA IMPOZITE ȘI TAXE LOCALE** **Soós Zoltán**

**Nr. 14565 din 23.02.2021**

**Referat de aprobare**

**a proiectului de hotărâre privind modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș, aprobat prin HCL nr 249 din 17 decembrie 2020, modificat și completat prin HCL nr.37/2021**

În vederea sprijinirii categoriilor sociale vulnerabile şi pentru a elimina eventualele discriminări care ar putea să apară între aceleași categorii de persoane, dintre care unele ar fi scutite de la plata taxei speciale de salubrizare iar altele nu, considerăm ca fiind oportună modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș, aprobat prin HCL nr 249 din 17 decembrie 2020.

Astfel, propunem ca de scutirea de la plata taxei speciale de salubrizare să beneficieze următoarele categorii de persoane fizice :

• Veteranii de război; văduvele de război și văduvele nerecăsătorite ale veteranilor de război;

• Persoanele fizice prevăzute la art. 1 al Decretului – Lege nr. 118/1990 republicat, cu modificările și completările ulterioare, și persoanele fizice prevăzute la art.1 din ordonanța Guvernului nr. 105/1999, aprobată cu modificări și completări prin Legea nr.189/2000 cu modificările și completările ulterioare;

• Persoanele cu handicap grav sau accentuat și persoanele încadrate în gradul I de invaliditate

fără ca această scutire să fie condiționată de existența unui imobil în proprietatea persoanei respective.

În modul în care este formulat acum articolul 10 din regulament, de scutire beneficiază doar persoanele care au în proprietate clădirea în care domiciliază, creându-se astfel o discriminare între persoane care beneficiază de același statut sau sunt încadrate în același grad de handicap.

Pentru cauzele nou apărute scutirea se va acorda începând cu data de întâi a lunii următoare depunerii documentelor doveditoare.

Având în vedere numărul mare de contribuabili care încă trebuie să mai depună declarațiile fiscale și ținând cont de faptul că termenul de depunere stabilit era 01 martie 2021, pentru a putea da posibilitatea tuturor contribuabililor să depună în condiții civilizate declarațiile fiscale, a evita aglomerațiile de la ghișee și a reduce timpul de așteptare propunem ca termenul de depunere al declarațiilor să fie decalat până la data de 31 martie 2020.

Față de argumentele mai sus precizate și ținând cont de faptul că pentru anul 2021 termenul de depunere al declarațiilor fiscale este 01 martie 2021, iar primul termen de plată este 31 martie 2021 supunem aprobării, în regim de urgență prezentul proiect de hotărâre.

**DIRECTOR EXECUTIV**

**DIRECȚIA IMPOZITE ȘI TAXE LOCALE**

Szövérfi László

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**PROIECT**

**(**nu produce efecte juridice**)\***

**R O M Â N I A INIȚIATOR,**

**JUDEŢUL MUREŞ PRIMAR**

**CONSILIUL LOCAL**

**AL MUNICIPIULUI TÂRGU MUREŞ Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020, modificat și completat prin HCL nr.37/2021**

**Consiliul local al municipiului Târgu Mureş, întrunit în şedinţă ordinară de lucru,**

***Având în vedere:***

a) Referatul de Aprobare nr. 14565/23.02.2021 iniţiat de primarul Municipiului Târgu MureșSoós Zoltán, privind modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020, modificat și completat prin HCL nr.37/2021

b) Avizele favorabile ale compartimentelor de specialitate;

**În conformitate cu prevederile:**

* Art. 30 din Legea nr.273/2006 privind *finanţele publice locale*, cu modificările şi completările ulterioare;
* Art. 454, lit. g) și art. 484 din Legea nr. 227/2015 privind *Codul Fiscal*, cu modificările si completările ulterioare;
* Art. 6, alin. (1), lit. k), art. 25, art. 26 și art. 27 din *Legea serviciului de salubrizare a localităţilor* nr. 101/2006, republicată, cu modificările si completările ulterioare;
* Legii 249/2015 privind *modalitatea de gestionare a ambalajelor si a deşeurilor de ambalaje*, cu modificările si completările ulterioare;
* OUG nr. 196 /2005 privind *Fondul pentru mediu*, cu modificările si completările ulterioare;
* Legii nr. 51/2006 privind Legea serviciilor comunitare de utilităţi publice, republicată
* Ordinului nr. 578 din 6 iunie 2006 al Ministrului Mediului şi Gospodăririi Apelor pentru *aprobarea Metodologiei de calcul al contribuţiilor şi taxelor datorate la Fondul pentru mediu*, cu modificările și completările ulterioare;
* Legii nr. 211/2011 *privind regimul deșeurilor*, republicată, cu modificările și completările ulterioare;
* Legii nr. 207/2015 privind *Codul de procedură fiscală*, cu modificările si completările ulterioare.

**În temeiul** art.129,art.(2),lit. d),alin. (7),lit. n),art 139,alin (1),art. 196 alin (1) lit. a),art 243,alin (1) din OUG.57/2019 privind Codul Administrativ, cu modificările și completările ulterioare,

**H o t ă r ă ş t e** :

**Art. 1** Se aprobă modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020, astfel:

1. Articolul 4 aliniat (3) se modifică și va avea următorul conținut:

”(3) Pentru anul 2021 declarația fiscală se depune până la data de 31 martie 2021.

În cazul nedepunerii declarației fiscale până la această dată, taxa specială de salubrizare se va stabili din oficiu, de către organul fiscal local, conform art.4 alin.(1).

2. După alinatul (3) al articolului 4 se introduce un nou aliniat care va avea următorul cuprins:

”(4) În cazul Declarațiile fiscale depuse după data de 31 martie 2021, taxa specială de salubrizare se recalculează începând cu data de întâi a lunii următoare depunerii declarației.

Taxa specială de salubrizare datorată și stabilită din oficiu, pentru perioada anterioară depunerii declarației, rămâne nemodificată.

3. Articolul 10 se modifică și va avea următorul conținut:

”Articol 10. Sunt scutite de la plata taxei speciale de salubrizare următoarelor categorii de persoane fizice :

• Veteranii de război; văduvele de război și văduvele nerecăsătorite ale veteranilor de război;

• Persoanele fizice prevăzute la art. 1 al Decretului – Lege nr. 118/1990 republicat, cu modificările și completările ulterioare, și persoanele fizice prevăzute la art.1 din ordonanța Guvernului nr. 105/1999, aprobată cu modificări și completări prin Legea nr.189/2000 cu modificările și completările ulterioare;

• Persoanele cu handicap grav sau accentuat și persoanele încadrate în gradul I de invaliditate

Pentru situațiile apărute după intrarea în vigoare a prezentei hotărâri scutirea se va acorda începând cu data de întâi a lunii următoare depunerii documentelor doveditoare.”

**Art.2.** Celelalte prevederi ale Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020 rămân în vigoare.

**Art.3.** Cu aducerea la îndeplinire a prevederilor prezentei hotărâri, se încredinţează Executivului Municipiului Târgu Mureş prin Direcția Impozite și Taxe Locale și Administrația Domeniului Public.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5.** Prezenta hotărâre se comunică:

* Direcţiei Impozite și Taxe Locale
* Administrației Domeniului Public

**Viză de legalitate,**

**Secretar general al Municipiului Târgu Mureș,**

**Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**